Carlos Solla Varela

**Carlos Solla Varela**, tamén coñecido como **Calros Solla**, nado en Pontevedra o 2 de abril de 1971, é un filólogo, escritor e etnógrafo galego.

## Traxectoria 
Licenciouse en Filoloxía Galego-Portuguesa na Universidade de Santiago de Compostela e é profesor de Historia e Lingua Galega en Vigo. 

Foi membro da Asociación Cultural e Ecoloxista Verbo Xido da Terra de Montes e do Grupo de Estudos Etnográficos Serpe Bichoca. É membro fundador do Instituto Galego de Estudos Célticos (IGEC) e do colectivo Capitán Gosende. Membro da sección de Literatura de Tradición Oral da AELG. Parte da súa obra poética está publicada en revistas como *Verbo Xido*, *Madrygal. Revista de Estudios Gallegos*, *Dorna* ou *Arraianos*. Participou no X e no XXIV Festival da Poesía no Condado, en 1990 e 2010. En 2010 gañou o Premio de poesía Johán Carballeira co poemario *Lume de ollos en MazinGZ*. En 2011 gañou o Premio de poesía Victoriano Taibo con *Holocausto zacoe*.

Dende a década dos noventa, orienta a súa actividade cultural na descuberta e valorización do patrimonio material e inmaterial do Concello de Cerdedo (colección de ensaios *Cerdedo in the Voyager*) e, en concreto, no estudo e promoción do monte do Seixo (Proxecto Montaña Máxica). Como investigador de campo, descubriu un cento de gravados rupestres na comarca pontevedresa de Terra de Montes. En 2002 deu a coñecer a hoxe célebre Portalén (rocha que a tradición identifica como a entrada ao Máis Alá), situada no monte do Seixo (Pontevedra). É artífice dos itinerarios culturais Roteiro Sarmiento (Cerdedo), de 2002, Roteiro da Montaña Máxica (monte do Seixo), de 2006, Roteiro da Pantalla de 2011, e Roteiro polo Pedre milenario de 2013. En 2012-13, comisariou a exposición "De rezos a conxuros" (colección particular de amuletos, talismáns e outros obxectos de poder da cultura tradicional) no Museo Etnográfico Liste, que foi visitada por preto de dez mil persoas. En 2016, promoveu a creación do "Campo das Laudas" (Meilide-Cerdedo), monumento en memoria das vítimas da represión franquista en Cerdedo. 

É colaborador habitual do xornal *Faro de Vigo* e das webs *Tabeirós-Montes*, *Historia de Galicia* e *Galicia Encantada*. Mantén en Internet os blogs *O Embigo do Becho* e *Cerdedo in the Voyager.*

## Obra 
### Poesía 
* *Xábregho* (1999). Río Xuvia.
* *Mel de arañas* (2000). Ediciones Cardeñoso.
* *Terras raras* (2001). Madrid: Arte Tripharia.
* *Ras e tritongos* (2003). Edicións Cardeñoso, antoloxía poética que inclúe as tres obras anteriores.
* *Cerdedo in the Voyager I* (2004). Edicións Cardeñoso. Poesía visual. 2ª edición en Morgante, no 2010.
* *Libro de reclamacións* (2005). Poesía visual.
* *Pan prós crocodilos* (2010). Barbantesa.
* *MazinGZ* (2011). Espiral Maior.
* *Holocausto zacoe* (2011). Nova Galicia Edicións.
* *No coi da lúa. Poesía reunida (1990-2020)* (2024). Morgante. 
* *herba de vigo* (2025). Morgante. 

### Ensaio, crónica e divulgación 
* *Cerdedo. Materiais para o estudo da freguesía de San Xoán de Cerdedo. Inventario xeral* (2002). Edicións Cardeñoso.
* *Cerdedo na obra do Padre Sarmiento* (2002). Verbo Xido. 2ª edición en Morgante, 2009.
* *Almanaque de encantos. Mitoloxía da Terra de Cerdedo* (2005). Edicións Cardeñoso. 2ª edición en Morgante, 2010.
* *Monte do Seixo. Reivindicación da Montaña Máxica* (2007). Edicións Cardeñoso. 2ª edición en Morgante, 2011.
* *Monte do Seixo. O santuario perdido dos celtas* (2008). Serpe Bichoca. 2ª edición en Morgante, 2021. 320 páxs. ISBN 978-84-15166-94-8 Obra editada en castelán en 2024. 3ª edición en Morgante, 2025.
* *Andar primeiro de río. Inmateriais do río dos Gafos* (2009). Concello de Pontevedra.
* *Carta arqueolóxica do Concello de Cerdedo* (2009). Morgante.
* *O ano que chimpamos o cacique. Crónica do agrarismo en Cerdedo (1916-1923)* (2011). Morgante.
* *O vervo xido. A fala secreta dos canteiros de Cerdedo* (2011). Morgante. 2ª edición.
* *O código da vincha. Retrincos da intrahistoria de Cerdedo* (2012) Morgante.
* *O crime de Pardesoa* (2013). Morgante. 3ª edición. Obra editada en castelán en 2024.
* *As pedras da tribo. Retrincos da intrahistoria de Cerdedo II* (2014). Morgante.
* *O río da memoria. Cartafol do río dos Gafos* *(1745-1970)* (2014). Vaipolorío-Morgante. 3ª edición.
* *De rezos a conxuros. Amuletos, talismáns e pedras da fartura. Obxectos de poder da Galiza tradicional* (2014). Museo Etnográfico Liste.
* *A conxura dos Gosende. Retrincos da intrahistoria de Cerdedo III* (2015). Morgante.
* *Así aprenderán a non ter ideas. Agrarismo, caciquismo e República en Cerdedo* (2016). Morgante.
* *Ao saimento de nós. Retrincos da intrahistoria de Cerdedo IV* (2017). Morgante.
* *O legado dos homes pequenos. Gravados rupestres de Cerdedo* (2017). Morgante. 2ª edición. Obra editada en castelán en 2024.
* *A vaga dos pratiños voantes. O fenómeno ovni na prensa galega (1947-1950)* (2020). Morgante. Obra editada en castelán en 2024.
**O Embigo do Becho. Retrincos da intrahistoria de Cerdedo V* (2021). Morgante.
**Crónica da Galiza bizarra* (2021). Morgante. 304 páxs. ISBN  978-84-19040-01-5. Obra editada en castelán en 2024.
**O pote do ouro. Novas de tesouros na Galiza* (2022). Morgante. 296 páxs. ISBN 978-84-19040-04-6. Obra editada en castelán en 2024.
**O Campo das Laudas. Alcouve da Memoria en Cerdedo* (2022). Morgante. 480 páxs.
**Auga mol en pedra dura. Inmobiliario etnográfico do río dos Gafos* (2023). Vaipolorío-Morgante. 623 páxs.
**É ruín porque o fan. Retrincos da intrahistoria de Cerdedo VI* (2024). Morgante. 386 páxs.
**Saberes de María da Vrea* (2025). Morgante. 324 páxs. ISBN 978-84-19040-49-7.
**Andrómenas e credos. Suma mitolóxica de Cerdedo e Montes* (2026). Morgante. 1.032 páxs. Ilustracións de Heitor Picallo.

### Narrativa 
**O demo asubiador. A maxia rebuldeira do Aninovo* (2014). Vaipolorío-Concello de Pontevedra.
**A gran mortaldade (*2019). Morgante. Obra editada en castelán en 2024.
**Os espellos do pasado. A lenda dourada do Gafos* (2019). Vaipolorío-Morgante.
**Soidades do alfabeto. Criptoetnografía* (2024). Morgante.

### *Retrónicas*, aforismos 
* *reGaliza e outras chuches* (2008). Edicións Cardeñoso. 2ª edición en Edicións Barbantesa, 2013. Contén o *Libro de reclamacións* (2005).
* *O orgullo do gurgullo* (2012). Morgante.

### Edicións 
* *Cantares de Manuela de Barro. Achegas ao cantigueiro de Cerdedo* (2008). 2ª edición en Morgante, 2009. 3ª edición revisada e ampliada no 2012, na mesma editora.
**Obra reunida*, de Santiago Gómez Tato (2021). Morgante.
**O mestre de Quiroza*, de Xosé Varela Buela (2021). Morgante.
**Saberes de María da Vrea. Tradición oral da freguesía de Folgoso (Cerdedo)* (2025). Morgante.

### Documentais 
* *Monte do Seixo. A Montaña Máxica* (guión e codirección) (2009). Serpe Bichoca.
### Obras colectivas 
* *X Festival de Poesía no Condado*, 1990, S. C. D. Condado.
* *Muller de doce sal. Homenaxe a Inés Canosa*, 2000, VTP Editorial.
* *Das sonorosas cordas. 15 poetas desde Galicia*, 2005, Eneida.
* *Poesía contemporánea: Tabeirós-Terra de Montes*, 2005, Fervenza.
* *Bernardino Graña. Homenaxe no 75 aniversario*, 2007, Xerais.
* *Pontevedra literaria*, 2007, Concello de Pontevedra.
* *Polifonías II. Voces poéticas contra a violencia de xénero*, 2007, Espiral Maior.
* *Polos camiños de Cangas. 25 anos do certame de poesía María Soliño*, 2010, Morgante.
* *XXIV Festival da Poesía no Condado*, 2010, S. C. D. Condado. 
* *Dairas*, 2011, IES M. García Barros (A Estrada).
* *Poema río dos Gafos*, 2012, Vaipolorío-Concello de Pontevedra.
* *Pedigree*, 2013, IES M. García Barros (A Estrada).
* *O demo asubiador*, 2014, Vaipolorío-Concello de Pontevedra.
* *150 Cantares para Rosalía de Castro*, 2015, libro electrónico.
* *Pontevedra. Laranxeiras e limoeiros*, 2015, Concello de Pontevedra/Galaxia.
**Amuletos e reliquias. Usos e crenzas. Actas da VII Xornada de Literatura de Tradición Oral*, 2015, AELG.
**De Compostela ao Pico Sacro. Alba de Gloria 2011-2021*, O Galo-Vagalumes, 2022, Compostela.
**Alguén que respira! Ecopoesía contra o cambio climático*, VI Festival de Poesía para Corpo Principal, 2023, Concello de Compostela.

## Premios 
* 2010: Premio de poesía Johán Carballeira, por *Lume de ollos en MazinGZ*.
* 2011: Premio Victoriano Taibo-Entidade Local de Morgadáns, por *Holocausto zacoe*.
*2011: Diploma de Honra da asociación Amigos da Cultura Celta (Narón).
* 2015: Premio Cidade de Pontevedra.
* 2017: Premio Cogave.
* 2018: Diploma de recoñecemento da Asociación Pola Defensa da Ría da Pontevedra (APDR).
* 2023: Premio Galiza Mártir (Fundación Alexandre Bóveda).

## Notas 
## Véxase tamén 
### Ligazóns externas 
* O Embigo do Becho, blog do autor.